ՏԵՂԵԿԱՆՔ -ՀԻՄՆԱՎՈՐՈՒՄ

ՀՀ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ ԱՎԱԳԱՆՈՒ ԿԱՆՈՆԱԿԱՐԳԸ ՀԱՍՏԱՏԵԼՈՒ ՄԱՍԻՆ ԹԱԼԻՆ ՀԱՄԱՅՆՔԻ ԱՎԱԳԱՆՈՒ 12 ՀՈԿՏԵՄԲԵՐԻ 2022 ԹՎԱԿԱՆԻ N 02-Ա ՈՐՈՇՄԱՄԲ ՀԱՍՏԱՏՎԱԾ ԱՎԱԳԱՆՈՒ ԿԱՆՈՆԱԿԱՐԳՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ

Նախագծի 1 ին կետի մասով.

Թալինի ավագանու մշտական գորշող հանձնաժողովներից յուրաքանչյուրի թվաքանակը 5 անդամներից ձևավորելու դեպքում խախտվում են ավագանու մյուս խմբակցությունների անդամների իրավունքները, քանի որ, նրանցից զգալի մասը զրկվում է հանձնաժողովներում ընդրկվելու հնարավորությունից:

 Համաձայն «Տեղական ինքնակառավարման մասին» ՀՀ օրենքի 61 հոդվածի՝

1. *Ավագանին գործում է իր կանոնակարգին համապատասխան` նիստերի, հանձնաժողովների, խմբակցությունների աշխատանքի միջոցով:*

Հետևաբար հանձնաժողովներում ներգրավված չլինելու դեպքում ավագանու ընդդիմադիր խմբակցությունները հնարավորություն չեն ունենում լիարժեք մասնակցություն ունենալու օրենքով սահմանված իրենց գործառույթներին:

Համաձայն -------------------- հանձնաժողովներում անդամները բաշխվում են ըստ ընտրություններում տարած ձայների հարաբերակցությամբ:

Համաձայն Թալին համայնքի ավագանու կանոնակարգի 22.3 կետի՝ *Հանձնաժողովներում խմբակցություններին տեղեր են հատկացվում նրանց խմբակցության անդամների թվաքանակի համամասնությամբ* …:

Այդ դեպքում, եթե հանձնաժողովները 5 անդամից բաղկացած լինեն, դրանցից երեքը զբաղեցնելու են Քաղաքացիական պայմանագիր խմբակցության անդամները, երկուսը՝ Արդար Հայաստան խմբակցության անդամները, իսկ մնացած մեկը պետք է բաշխվի մնացած 4 խմբակցությունների միջև, ինչը ակնհայտ է, որ հնարավոր չէ իրականացնել:

Ուստի նախագծով առաջարկվում է մշտական գործող հանձնաժողովները ձևավորել 11/ տասնմեկ/ անդամներից: Տվյալ դեպքում 11-ից 6-ը կհանդիսանան Քաղաքացիական պայմանագիր խմբակցությունից, 2-ը՝ Արդար Հայաստան խմբակցությունից, իսկ մնացած 3 տեղերը կզբաղեցնեն Հայ հեղափախական դաշնակցություն, Ապրելու երկիր և Կայունություն խմբակցությունների մեկական անդամներ:

Նախագծի 2 –րդ կետի մասով՝

«Տեղական ինքնակառավարման մասին» ՀՀ օրենքի 20-րդ հոդվածի 1–ին մասով հստակ սահմանված են համայնքի ավագանու անդամի իրավունքները, այդ թվում նաև 3) –րդ և 4) –րդ ենթակետերով սահմանված իրավունքները, այն է`

3) *համայնքի ղեկավարից պահանջելու և ստանալու նրա, աշխատակազմի, համայնքային ենթակայության կազմակերպությունների գործունեության վերաբերյալ տեղեկատվություն.*

4) *վարչական ղեկավարից պահանջելու և ստանալու նրա գործունեության վերաբերյալ տեղեկատվություն*. :

Վերոնշյալ ենթակետերը չեն ներառվել Թալին համայնքի ավագանու կանոնակարգի 28.2 կետով սահմանված ավագանու անդամի իրավունքների մեջ, որոնք սակայն ըստ էության հանդիսանում են ավագանու իրավունքների ու լիազորությունների իրացման գործիքակազմի հիմնարար դրույթներից:

Թեպետ և նշված դեպքում օրենքը գերակա ուժ ունի ավագանու որոշման և կանոնակարգի նկատմամբ և բոլոր դեպքերում օրենքով սահմանված դրույթները պարտադիր կատարման ենթակա են, այնուամենայնիվ նշված դրույթների բացակայությունը կանոնակարգում առաջացնում է անհամապատասխանություն «Տեղական ինքնակառավարման մասին» ՀՀ օրենքի պահանջների նկատմամբ, ինչպես նաև համադրելի չէ Կանոնակարգի ընդհանուր դրույթների և դրանցով սահմանված ավագանու վերահսկողական գործառույթների լիարժեք իրականացման տեսանկյունից:

Հետևաբար անհրաժեշտ է վերոնշյալ դրույթները ներառել կանոնակարգի համապատասխան կետերում: